b'\n_START_ARTICLE_\nPolarizator\n_START_SECTION_\nAbsorbcijski polarizatorji\n_START_PARAGRAPH_\nNajenostavnej\xc5\xa1i je polarizator z mre\xc5\xbeo iz vzporedno napetih \xc5\xbeic. Kadar nanj pravokotno pada \xc5\xbearek nepolariziranega elektromagnetnega valovanja, dobimo na drugi strani polarizirano elektromagnetno valovanje. Valovi, ki imajo komponento elektri\xc4\x8dnega polja vzporedno z \xc5\xbeicami, povzro\xc4\x8dijo gibanje elektronov vzdol\xc5\xbe \xc5\xbeice. Ker pa so elektroni prosti, se polarizator obna\xc5\xa1a podobno kot povr\xc5\xa1ina kovine, takrat ko odbija svetlobo. Del svetlobe se izgubi zaradi segrevanja, ostalo se odbije nazaj._NEWLINE_Druga\xc4\x8de je z elektri\xc4\x8dnim poljem, ki ima smer pravokotno na \xc5\xbeice mre\xc5\xbeice. Elektroni se ne morejo gibati v ve\xc4\x8djih razdaljah v smeri pre\xc4\x8dno na \xc5\xbeico. To pomeni, da se pri tak\xc5\xa1nem elektri\xc4\x8dnem polju zelo malo energije izgubi oziroma odbije. Zaradi tega lahko val potuje skozi polarizator. Na drugi strani mre\xc5\xbeice dobimo elektromagnetno valovanje, ki je polarizirano v smeri pravokotno na smeri \xc5\xbeic._NEWLINE_Izvedba tak\xc5\xa1ne vrte polarizatorjev zahteva razdalje med \xc5\xbeicami, ki so manj\xc5\xa1e od valovne dol\xc5\xbeine valovanja. Debelina \xc5\xbeic pa mora biti samo del tega. Zaradi tega so polarizatorji te vrste uporabni samo za mikrovalove in za infrarde\xc4\x8de valovanje z dolgimi in srednjimi valovnimi dol\xc5\xbeinami. S sodobnimi metodami litografije lahko izdelamo tudi polarizatorje za vidno svetlobo.\n_START_SECTION_\nPolarizatorji na odboj\n_START_PARAGRAPH_\nKadar se svetloba odbije na meji dveh prozornih snovi, je odbojnost razli\xc4\x8dna za svetlobo, ki je polarizirana v vpadni ravnini (ravnina, ki povezuje vpadni \xc5\xbearek in odbiti \xc5\xbearek) v primerjavi s tisto, ki je polarizirana v pravokotni smeri nanjo. Za svetlobo, ki je polarizirana v vpadni ravnini, pravimo, da ima p-polarizacijo (iz nem\xc5\xa1ke besede paralleler - vzporedno), svetloba, ki pa je polarizirana v pravokotni ravnini, pa pravimo, da ima s polarizacijo (iz nem\xc5\xa1ke besede senkrecht \xe2\x80\x93 pravokotno). Pri dolo\xc4\x8denem kotu, ki mu re\xc4\x8demo Brewstrov kot, se odbije samo s polarizirana svetloba, tako da po ve\xc4\x8dkratnem odboju dobimo samo p polarizirano svetlobo (glej sliko na desni). Do odboja pride na prehodu iz zraka v steklo in pri prehodu iz stekla v zrak, vsaka plo\xc5\xa1\xc4\x8dica nudi dva odboja. Tak\xc5\xa1ne vrste polarizatorje imenujemo Brewstrovi polarizatorji. Obi\xc4\x8dajni Brewstrovi polarizatorji imajo okoli 10 plo\xc5\xa1\xc4\x8dic. Za vidno svetlobo je na zraku za obi\xc4\x8dajno steklo Brewstrov kot okoli 57\xc2\xb0, odbije pa se okoli 16% s polarizirane svetlobe, ki vpade na plo\xc5\xa1\xc4\x8dico._NEWLINE_Preprost polarizator te vrste sestavlja nekaj steklenih plo\xc5\xa1\xc4\x8dic, na katere pade pod Brewsterovim kotom svetloba. Na vsaki plo\xc5\xa1\xc4\x8dici se odbije nekaj s polariziranih \xc5\xbearkov. \xc4\x8ce je plo\xc5\xa1\xc4\x8dic ve\xc4\x8d, dobimo na koncu p polarizirano svetlobo. Resni\xc4\x8dne izvedbe te vrste polarizatorjev uporabljajo ve\xc4\x8dje \xc5\xa1tevilo plo\xc5\xa1\xc4\x8dic kot pa je prikazano na sliki na desni strani.\n_START_SECTION_\nPolarizatorji na dvolomnost\n_START_PARAGRAPH_\nPolarizatorji te vrste izkori\xc5\xa1\xc4\x8dajo dvolomnost, ki je lastnost nekaterih kristalov. Pri vpadu svetlove na tak\xc5\xa1en kristal se vpadajo\xc5\xbei \xc5\xbearek razcepi na dva \xc5\xbearka. Vsak od teh dveh \xc5\xbearkov ima druga\xc4\x8dno polarizacijo. \xc5\xbdarka imenujemo redni (o) in izredni (e) \xc5\xbearek Vsakemu od \xc5\xbearkov pripada lomni koli\xc4\x8dnik._NEWLINE_Med najbolj znanimi sta dva polarizatorja. Prvi je polarizator, ki uporablja Nicolovo prizmo. Drugi pa je polarizator z Wollastonovo prizmo._NEWLINE_Nicolova prizma se lahko nadomesti tudi z Glan-Thompsonovo ali Glan-Foucaultovo ali Glan-Taylorjevo prizmo.\n_START_SECTION_\nPolarizatorji s tankimi nanosi\n_START_PARAGRAPH_\nPolarizatorji s tankimi nanosi (tankimi filmi) so na plo\xc5\xa1\xc4\x8do nane\xc5\xa1eni posebni nanosi. Interfenen\xc4\x8dni pojavi na teh nanosih povzro\xc4\x8dijo, da delujejo podobno kot polarizatorji z razdelitvijo \xc5\xbearka.'